Source: https://drgereb.hu/gyermekelhelyezes/
Timestamp: 2019-10-21 20:17:15
Document Index: 27613124

Matched Legal Cases: ['bíróság ', 'bíróság ', 'bíróság ', 'bíróság ', 'bíróság ', 'Bíróság ', 'bíróság ', 'bíróság ', 'bíróság ', 'bíróság ']

Gyermekelhelyezés | Dr. Geréb Marianna ügyvéd
Home / Gyermekelhelyezés
Gyermekelhelyezés helyett a jogi szakkifejezés a szülői felügyeleti jog gyakorlását használja.
A legfontosabb kérdés amivel az Ügyfél megkeres, hogy válás esetén kinél helyezik el a gyermeket?
A választ kétféle, attól függően, hogy a felek egyezséget kötnek egymással, amelyben szabályozzák a szülői felügyeleti jog gyakorlását, a gyermek láthatását és a gyermektartásdíj összegét, vagy helyettük a bíróság dönt a kialakult bírói gyakorlatnak megfelelően.
Egyezség esetén a felek szabadon dönthetnek a fenti kérdésekről és a bíróság a jogszabályoknak is megfelelő egyezségüket jóváhagyja.
Az egyezségben a szülők megállapodhatnak, hogy továbbra is közösen gyakorolják a szülői felügyeleti jogokat, azonban arról ilyenkor is rendelkezniük kell arról, hogy hol lesz a gyermek lakóhelye.
A közös szülői felügyeletet azonban a bíróság csak akkor hagyja jóvá, ha azt mind a két fél kéri és a szülők között a kommunikáció megfelelő és együtt tudnak működni.
Amikor a bíróság dönt arról, hogy ki gyakorolja a szülői felügyeleti jogokat:
Amennyiben a szülői felügyeleti jogok gyakorlásáról a bíróság dönt, és az egyik szülőt jogosítja fel a szülői felügyeleti jogok gyakorlására, azonban a különélő szülőt továbbra is megilleti a kiskorú gyermek nevének meghatározása és megváltoztatása, a szülőjével azonos lakóhelyén kívüli tartózkodási helyének, huzamos időtartamú vagy letelepedés céljából történő külföldi tartózkodási helyének kijelölése, állampolgárságának megváltoztatása és iskolájának, életpályájának megválasztása kérdésében.
A fentieken túlmenően pedig az egyéb kérdésekben a polgári törvénykönyv a szülők részére előírja az együttműködési és tájékoztatási kötelezettséget.
A Legfelsőbb Bíróság 17. számú irányelve a gyermek elhelyezésével kapcsolatos szempontokat határozza meg. A bírósági döntés meghozatalánál a gyermek érdeke az alapvető szempont.
A bíróság a gyermeket annál a szülőnél helyezi el, akinél a a gyermek testi, értelmi és erkölcsi fejlődését a legjobban biztosítottnak látja. A bíróság ekörben tanúkat hallgat meg, szakértőt rendel ki, környezettanulmányt készíttet, bekéri az óvodától/iskolától a nevelői véleményt és nem utolsó sorban az ítélőképessége birtokában lévő – a bírói gyakorlat szerint 13-14. éves – gyermeket meghallgatja.
A döntés megalapozásához vizsgálni kell a szülők egyéniségét, életmódját, erkölcsi tulajdonságait, illetve azt, hogy mindezek alkalmassá teszik-e a gyermek nevelésére. Figyelembe kell venni “a gyermekhez való ragaszkodás őszinteségét, a gyermeknek a szülő iránt táplált érzelmeit, a gyermeknek az egyik vagy másik szülőhöz való kötődését, a szülő nevelési képességét, az iskoláztatási lehetőségeket, a felek anyagi és lakáshelyzetének alakulását, azt, hogy a gyermek tartása, gondozása, egészségügyi ellátottsága melyik szülő környezetében van jobban biztosítva”.
A gyermek elhelyezésének megváltoztatását abban az esetben lehet kérni, ha azok a körülmények, amelyekre a bíróság (felek) a döntését alapította, utóbb lényegesen megváltoztak, és ennek következtében az elhelyezés megváltoztatása a gyermek érdekében áll.
A fentieken túlmenően, ha a felek a gyermekelhelyezés kérdésében perbeli egyezséget kötöttek, a bíróság által jóváhagyott egyezség megváltoztatása iránt főszabályként az egyezségkötést követő 2 év elteltével lehet pert indítani. Két éven belül pedig csak akkor lehet kérni, ha az a felek kiskorú gyermekének érdekét szolgálja, illetve, ha a körülmények változása folytán a megállapodás valamelyik fél érdekét súlyosan sérti.
Blogomban további hasznos információkat talál a gyermektartásdíjjal és válással kapcsolatos kérdésekkel kapcsolatban.
Kérdés esetén írjon (email: dr.gerebmarianna@gmail.com) vagy hívjon (mobil:06703332164) bizalommal!
válóperes ügyvéd BudapestGyermektartásdíj válóperes ügyvédfizetési meghagyás, követelésbehajtásválás külföldrőlgyermektartásdíjválókereset nyomtatványcéges ügyvéd korrekt áronszerződés készítés Budapest ügyvédperes ügyekbérleti szerződésválóperes ügyvéd díjaválás meneteadásvétel CSOK ügyvéd Budapestválás szülői felügyeleti jogVálás esetén az utolsó közös lakóhely használataadásvételi szerződés korrekt áronadásvétel Budapest ügyvédvagyonmegosztás váláskorválás gyermekelhelyezésközös tulajdon megszüntetése házastársak közös ingatlanán